## Līgums par preventīvā bezdarba samazināšanas pasākuma

# “Darba vietu pielāgošanas pasākumi bezdarba riskam pakļautām

# nodarbinātām personām ar invaliditāti” īstenošanu

# Nr. \_\_\_\_\_

*(ESF Plus projekts „Pasākumi iekļaujošai nodarbinātībai”)*

Dokumenta datums ir tā elektroniskās

parakstīšanas datums

\_\_\_\_\_\_\_\_\_\_\_\_\_\_\_\_\_\_\_\_\_\_

 *(līguma noslēgšanas vieta)*

Nodarbinātības valsts aģentūra (turpmāk – Aģentūra), tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­\_\_\_\_\_\_\_\_\_\_\_\_ personā, kurš (-a) rīkojas saskaņā ar

*(amats, vārds, uzvārds)*

Aģentūras apstiprināto amata aprakstu, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Darba devējs)

 *(juridiskās personas nosaukums/fiziskās personas vārds un uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš (-a) rīkojas saskaņā ar

 *(amats, vārds, uzvārds)[[1]](#footnote-2)*

 \_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, (turpmāk katrs atsevišķi – Puse un abi kopā – Puses), noslēdz līgumu par preventīvā bezdarba samazināšanas pasākuma “Darba vietu pielāgošanas pasākumi bezdarba riskam pakļautām nodarbinātām personām ar invaliditāti” (turpmāk – Pasākums) īstenošanu (turpmāk – Līgums).

**I. Līguma priekšmets**

* 1. Līguma priekšmets ir darba vietu pielāgošanas pasākumi bezdarba riskam pakļautām nodarbinātām personām ar invaliditāti, sniedzot finanšu atbalstu Darba devējam – komersantam vai komercsabiedrībai.
	2. Darba vietu pielāgošanas pasākumi paredz saņemt ergoterapeita pakalpojumu un finanšu atbalstu dotācijai iekārtu un aprīkojuma iegādei, kā arī tehnisko palīglīdzekļu izgatavošanai un iegādei, tai skaitā, piegādei un uzstādīšanai, lai pielāgotu darba vietas nodarbinātām personām ar invaliditāti atbilstoši ergoterapeita atzinumam.
	3. Līguma ietvaros finanšu atbalsts piešķirts par \_\_\_\_ nodarbināto (-ām) personu (-ām) ar invaliditāti, kurai (-ām) ar Darba devēju ir nodibinātas darba tiesiskās attiecības:

|  |  |  |
| --- | --- | --- |
| 1.3.1. | Vārds, uzvārds |  |
|  | Personas kods |  |
|  | Profesija, profesijas kods profesiju klasifikatorā |  |
|  | Darba vietas adrese (turpmāk – Darba vieta) |  |

|  |  |  |
| --- | --- | --- |
| 1.3.2. | Vārds, uzvārds |  |
|  | Personas kods |  |
|  | Profesija, profesijas kods profesiju klasifikatorā |  |
|  | Darba vietas adrese |  |

* 1. Dotāciju neizmaksā, ja Darba devējs ir pārtraucis darba attiecības ar nodarbināto personu ar invaliditāti pirms darba vietas pielāgošanas.

**II. Līguma summa**

* 1. No Aģentūras finanšu līdzekļiem plānotā finanšu atbalsta summa nodarbināto personu ar invaliditāti darba vietu pielāgošanai iesaistīšanai Pasākumā ir EUR \_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *euro* \_\_\_\_\_centi), ko veido vienreizēja dotācija iekārtu un aprīkojuma iegādei, kā arī tehnisko palīglīdzekļu izgatavošanai un iegādei (tai skaitā, piegādei un uzstādīšanai), lai pielāgotu darba vietas nodarbinātām personām ar invaliditāti, 1 (vienas) darba vietas pielāgošanai ne vairāk par 1000 EUR (viens tūkstotis *euro*). Dotāciju piešķir atbilstoši Darba devēja iesniegtajam pieprasījumam (tāmei) vienreizējās dotācijas saņemšanai nodarbinātās personas ar invaliditāti darba vietas pielāgošanai (turpmāk – Pieprasījums (Līguma 1. pielikums)), kurā iekļautais atbilst ergoterapeita atzinumā norādītājam, lai veiktu nodarbināto personu ar invaliditāti darba vietu pielāgošanu;

2.2. Aģentūras piešķirtais finansējums ir *de minimis* atbalsts, ko sniedz saskaņā ar[[2]](#footnote-3):

Komisijas 2023. gada 13. decembra Regulu (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2023. gada 15. decembris, LV Serija L);

Komisijas 2014. gada 27. jūnija Regulas (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45);

Komisijas 2013. gada 18. decembra Regulu (ES) Nr.1408/2013 par Līguma par Eiropas Savienības darbību 107. un 108. panta piemērošanu *de minimi*s atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9).

*De minimis* atbalsta piešķiršanas brīdis ir Līguma spēkā stāšanās datums.

**III. Norēķinu veikšanas kārtība**

* 1. Aģentūra veic norēķinus ar Darba devēju 20 (divdesmit) darba dienu laikā no Pieprasījuma saskaņošanas dienas, iekārtu un aprīkojuma iegādei, kā arī tehnisko palīglīdzekļu izgatavošanai un iegādei (tai skaitā, piegādei un uzstādīšanai).

**IV. Aģentūras pienākumi**

* 1. Organizēt ergoterapeita pakalpojuma nodrošināšanu Pasākumā iesaistītajām nodarbinātām personām ar invaliditāti un informēt Darba devēju par pakalpojuma sniegšanas datumu un laiku.
	2. 2 (divu) darba dienu laikā pēc ergoterapeita atzinuma saņemšanas dienas e-pastā nosūtīt Darba devējam ergoterapeita atzinuma skenētu kopiju.
	3. 2 (divu) darba dienu laikā izvērtēt Darba devēja iesniegtā Pieprasījuma atbilstību ergoterapeita atzinumam nodarbinātās personas ar invaliditāti darba vietas pielāgošanai.
	4. Informēt Darba devēju par iesniegtā Pieprasījuma saskaņojumu.
	5. 5 (piecu) darba dienu laikā izvērtēt Darba devēja iesniegtās atskaites par vienreizējās dotācijas izlietojumu nodarbināto personu ar invaliditāti darba vietu pielāgošanai (turpmāk – Atskaite par darba vietu pielāgošanu) (Līguma 2. pielikums) un tai pievienoto izdevumu attaisnojošo dokumentu (noteikti Līguma 5.6. punktā) kopiju[[3]](#footnote-4) atbilstību Aģentūras saskaņotajam Pieprasījumam.
	6. Informēt Darba devēju par iesniegto dokumentu saskaņojumu vai neatbilstības gadījumā prasīt Darba devējam 2 (divu) darba dienu laikā iesniegt precizētu dokumentu Aģentūrā.
	7. Veikt pārbaudes pie Darba devēja, t.sk., iepazīties ar visiem Darba devēja rīcībā esošajiem ar Līguma īstenošanu un finansēšanu saistītajiem dokumentiem, sagatavot aktu par pārbaudes rezultātiem un pieprasīt pārbaudes laikā konstatēto pārkāpumu un nepilnību novēršanu.

**V. Darba devēja pienākumi**

* 1. Iesniegt Aģentūrā patiesu informāciju saturošus dokumentus.
	2. 3 (trīs) darba dienu laikā pēc Līguma noslēgšanas, pirms ergoterapeita pakalpojuma sniegšanas, iesniegt Aģentūras pieteikumā norādītās/-o nodarbinātās/-o personu ar invaliditāti amata aprakstu un ģimenes vai ārstējošā ārsta izziņu – veidlapu Nr. 027/u “Izraksts no stacionārā/ambulatorā pacienta medicīniskās kartes”, kurā jābūt norādītai pamatdiagnozei un/vai diagnozes kodam. Izziņas derīguma termiņš ir 1 (viens) gads.
	3. Ergoterapeita pakalpojuma nodrošināšanas laikā nodarbinātās personas ar invaliditāti Darba vietā nodrošināt nodarbinātā un Darba devēja vai tā pārstāvja klātbūtni.
	4. Informēt projekta koordinatoru 1 (vienas) dienas laikā gadījumā, ja nodarbinātā persona ar invaliditāti iesniegusi Darba devējam iesniegumu par darba attiecību izbeigšanu.
	5. Ja nodarbinātajam ar invaliditāti nepieciešama darba vietas pielāgošana:
		1. 5 (piecu) darba dienu laikā no ergoterapeita atzinuma skenētas kopijas e-pastā saņemšanas dienas, ja nodarbinātajai personai ar invaliditāti nepieciešama darba vietas pielāgošana, iesniegt Aģentūrā Pieprasījumu (preces aprakstam un preces cenu apliecinošajiem dokumentiem jābūt valsts valodā);
		2. neatbilstību gadījumā 2 (divu) darba dienu laikā iesniegt precizētu Pieprasījumu Aģentūrā;
		3. un, ja no Darba devēja neatkarīgu iemeslu dēļ nav iespējams veikt Darba vietas pielāgošanu, jo kāda no darba vietas pielāgošanas Pieprasījumā iekļautajām pozīcijām nav iegādājama (piemēram, iekārta vai aprīkojums norādītajā veikalā vairs nav pieejams), tad iegādi (-es) veic, izmantojot citu līdzvērtīgu piedāvājumu, nepārsniedzot darba vietas pielāgošanas Pieprasījumā norādīto attiecīgās iegādes/aprīkojuma cenu[[4]](#footnote-5);
		4. un, ja no Darba devēja neatkarīgu iemeslu dēļ atkārtoti veiktas darījumu izmaksu izvērtēšanas rezultātā, papildus Pieprasījumā apstiprinātajām izmaksu pozīcijām radīsies arī piegādes vai uzstādīšanas izdevumi, vai apstiprinātās iegādes būs dārgākas, Darba devējs iesniedz precizētu darba vietas pielāgošanas Pieprasījumu, aizpildot Pieprasījuma 1.4. un 1.5. punktu un pieprasa papildus finansējumu.
		5. pielāgot Darba vietu nodarbinātajam ar invaliditāti, atbilstoši ergoterapeita atzinumā norādītajam, 20 (divdesmit) darba dienu laikā no darba vietas pielāgošanas tāmes saskaņošanas dienas.
	6. 5 (piecu) darba dienu laikā pēc darba vietas pielāgošanas iesniegt Aģentūrā Atskaiti par Darba vietas pielāgošanu kopā ar darījumus attaisnojošu dokumentu (maksājuma uzdevuma, preču pavadzīmes un čeka (ar Darba devēja rekvizītiem), stingrās uzskaites kvīts) kopijām un veikto pielāgojumu fotoattēliem.
	7. Neatbilstību gadījumā 2 (divu) darba dienu laikā iesniegt precizētu Atskaiti Aģentūrā.
	8. Nodrošināt veikto pielāgojumu uzskaiti, piešķirot inventāra numuru inventāram, kurš satur Aģentūras atpazīstamības zīmi – „NVA” un izsekojamību.
	9. Ja netiek izlietots Pieprasījumā norādītais dotācijas apmērs, ieskaitīt Līgumā norādītajā Aģentūras kontā neizlietoto dotācijas daļu 5 (piecu) darba dienu laikā pēc Atskaites par Darba vietas pielāgošanu saskaņošanas.
	10. Ja nodarbinātā ar invaliditāti Darba vietas pielāgošanas faktiskās izmaksas pārsniedz Darba vietas pielāgošanas tāmē un Līguma 2.1. punktā norādīto summu, starpību segt no Darba devēja finanšu līdzekļiem.
	11. Pilnā apmērā atmaksāt Aģentūrai saņemto dotāciju Darba vietas pielāgošanai, ja Darba devējs nepilda Līgumā noteiktos pienākumus.
	12. Segt Līguma īstenošanas laikā sabojātā pielāgotās Darba vietas aprīkojuma, tā remonta vai atjaunošanas izmaksas no saviem finanšu līdzekļiem.
	13. Darba vietas maiņas gadījumā informēt par to Aģentūru, un nodrošināt darba vietas pielāgošanu jaunajā Pasākuma īstenošanas adresē, atbilstoši ergoterapeita izsniegtajam atzinumam, par saviem finanšu līdzekļiem.
	14. Aģentūras vai tās uzraugošo iestāžu pārbaudes laikā (pārbaudes var tikt veiktas, iepriekš nebrīdinot) nodrošināt piekļuvi Līguma 1.2. punktā norādītajai nodarbinātā ar invaliditāti adresei un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(adrese, kurā ir pieejama dokumentācija)*

nodrošināt ar Līguma īstenošanu saistīto dokumentu oriģināliem vai to atvasinājumiem ar juridisku spēku (ar nodarbinātajiem ar invaliditāti noslēgtajiem darba līgumiem, Līguma 4.5. punktā minēto izmaksu apliecinošiem dokumentiem u.c. dokumentācijai, kas nepieciešama, lai pārliecinātos par saņemtā finanšu atbalsta izmantošanu atbilstoši Līguma nosacījumiem).

* 1. Dokumentus jāuzglabā atsevišķā lietā, uz kuras norādīts Līguma nosaukums, numurs un glabāšanas termiņš. Pastāvīgi aktualizēt ar Līguma īstenošanu saistīto dokumentāciju, t.sk., nodrošināt no Aģentūras saņemtā finansējuma par katru Pasākumā iesaistīto nodarbināto ar invaliditāti izsekojamību. Nodrošināt, ka ar *de minimis* atbalstu saistītā dokumentācija tiek glabāta 10 (desmit) fiskālos gadus no atbalsta piešķiršanas dienas.
	2. Rakstiski iesniegt Aģentūrā informāciju par pārbaudes rezultātā konstatēto Līguma pārkāpumu novēršanu, ievērojot pārbaudes aktā norādīto termiņu.
	3. Ne vēlāk kā 5 (piecu) dienu laikā pēc pieprasījuma saņemšanas iesniegt Aģentūras pieprasītos ar Pasākuma īstenošanu saistītos dokumentus.
	4. Informēt Aģentūras kontaktpersonu 1 (vienas) darba dienas laikā, rakstiski nosūtot par to informāciju Aģentūrai uz Līguma 8.1.2. apakšpunktā norādīto kontaktpersonas e-pasta adresi, par katru darba tiesisko attiecību izbeigšanas gadījumu ar Līguma 1.2. punktā minētu nodarbināto.
	5. Ja Darba devējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, Darba devējs par to 3 (trīs) darba dienu laikā rakstiski informē Aģentūru.
	6. Darba devējs ir atbildīgs par Pasākuma īstenošanas kvalitāti un finanšu izlietojumu atbilstoši Līguma nosacījumiem.
	7. Darba devējs Līgumā noteiktā Pasākuma ietvaros tam piešķirto finanšu atbalstu var izmantot vienlaikus ar komercdarbības atbalstu citiem mērķiem.
	8. Darba devējs, kuram piešķir *de minimis* atbalstu saskaņā ar regulu Nr. 2023/2831 un kurš darbojas nozarēs, kas minētas Komisijas regulas Nr. 2023/2831 1. panta 1. punkta “"a", "b", "c" vai "d" apakšpunktā, nodrošina šo nozaru darbību vai uzskaites nodalīšanu, lai darbības izslēgtajās nozarēs negūtu labumu no *de minimis* atbalsta, ko piešķir saskaņā ar - Ministru kabineta 2011. gada 25. janvāra noteikumiem Nr. 75 „Noteikumi par aktīvo nodarbinātības pasākumu un preventīvo bezdarba mazināšanas pasākumu organizēšanas un finansēšanas kārtību un pasākumu īstenotāju izvēles principiem”."
	9. Ja Līguma darbības laikā attiecīgajā iestādē ir iesniegts pieteikums Darba devēja likvidācijas vai maksātnespējas procesa ierosināšanai vai iesniegts iesniegums par saimnieciskās darbības izbeigšanu, Darba devējs par to 3 (trīs) darba dienu laikā rakstiski informē Aģentūru, kā arī, ja Darba devējam ir pasludināts maksātnespējas process, uzsākts likvidācijas process vai apturēta saimnieciskā darbība, Darba devējs 1 (vienas) darba dienas laikā rakstiski informē Aģentūru, nosūtot attiecīgu iestāžu lēmumu uz Līguma rekvizītos un Līguma 8.1.2. apakšpunktā norādīto e-pasta adresi.
	10. Nodrošināt, ka Pasākuma ietvaros dubultā finansējuma risks ir novērsts un projektā sniegtais atbalsts netiks finansēts vai līdzfinansēts, kā arī to nav plānots finansēt vai līdzfinansēt no citiem valsts, pašvaldības vai ārvalstu finanšu atbalsta instrumentiem.
	11. Darba devējs nodrošina pasākuma ietvaros veikto pielāgojumu saglabāšanu nodarbinātā ar invaliditāti Darba vietā ne mazāk kā 5 (piecus) gadus pēc veiktajiem Darba vietas pielāgošanas pasākumiem.
	12. Nodrošināt, ka Pasākuma īstenošanas vietās tiek izvietoti Aģentūras sagatavoti informatīvie materiāli.

**VI. Līguma darbības termiņš un atbildība**

* 1. Līgums stājas spēkā tā abpusējas parakstīšanas brīdī un ir spēkā līdz Pušu saistību pilnīgai izpildei.
	2. Aģentūrai ir tiesības līdz situācijas noskaidrošanai apturēt maksājumu veikšanu Darba devējam, rakstiski informējot par to Darba devēju:
		1. iestājoties Līguma 5.23. punktā noteiktajam;
		2. ja Aģentūras rīcībā ir informācija par iespējamu Līguma nosacījumiem neatbilstošu finanšu resursu investējumu, kas nesakrīt ar Atskaitēs par Darba vietas pielāgošanu Pasākumā norādīto;
		3. ja Aģentūra vai Aģentūru uzraugošās iestādes veic pārbaudi par Līguma nosacījumu izpildes atbilstību.
	3. Ja Darba devējs nav ievērojis Līgumā noteiktos pienākumus un jebkādā veidā veicis Līguma izpildes pārkāpumu, un nav to novērsis Līgumā noteiktajā termiņā, kā arī pieļāvis atkārtotu pārkāpumu, Aģentūra nosūta Darba devējam brīdinājuma vēstuli.
	4. Ja Darba devējs ir pārkāpis Līgumā noteiktos pienākumus, un pārkāpums nav novērsts brīdinājumā noteiktajā termiņā, Aģentūrai ir tiesības aprēķināt līgumsodu 5% (piecu procentu) apmērā no Līguma 2.1. punktā norādītās summas.
	5. Līgumsoda samaksa neatbrīvo Darba devēju no Līguma saistību izpildes.
	6. Aģentūrai ir tiesības vienpusēji atkāpties no Līguma, 10 (desmit) darba dienas iepriekš rakstiski par to brīdinot Darba devēju, ja:
		1. iestājas Līguma 5.23. punktā noteiktais;
		2. Darba devējs ir pārkāpis Līgumā noteiktos pienākumus un pārkāpums nav novērsts brīdinājumā noteiktajā termiņā;
		3. Darba devējam ir piemērots līgumsods saskaņā ar Līguma 6.4. punkta nosacījumiem un ir atkārtoti iestājies Līguma neizpildes gadījums;
		4. Darba devējs Aģentūrai Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
		5. Darba devējs Līguma noslēgšanas vai Līguma izpildes laikā pārkāpis saistošos normatīvos aktus attiecībā uz Līguma slēgšanu vai izpildi;
		6. ir iestājušies citi apstākļi, kas liedz vai liegs Darba devējam turpināt Līguma izpildi saskaņā ar Līguma noteikumiem, vai kas negatīvi ietekmē Aģentūras pienākumus, kuri izriet no Līguma;
		7. Līgumā ietverto Aģentūras saistību izpilde ir neiespējama vai apgrūtināta saistībā ar Aģentūras finansējuma samazinājumu vai izmaiņām piešķirtajā finansējumā un noteiktajos rezultatīvajos rādītājos;
		8. ir konstatēts, ka Darba devējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	7. Darba devējam ir tiesības vienpusēji atkāpties no Līguma, par to 10 (desmit) darba dienas iepriekš paziņojot rakstiski, ja:
		1. iestājušies objektīvi apstākļi vai notikumi, kuri negatīvi ietekmē vai varētu ietekmēt Līguma izpildi.
	8. Ja Līgums tiek izbeigts pirms termiņa, Puses veic savstarpējos norēķinus atbilstoši katra nodarbinātā ar invaliditāti Darba vietas veiktajam pielāgojumam Pasākumā.
	9. Aģentūrai ir tiesības pieprasīt atmaksāt Darba devējam pārskaitītos finanšu līdzekļus, ja tiek konstatēti Līguma pārkāpumi, tai skaitā, ja Darba devējs nevar uzrādīt apliecinošus dokumentus par Aģentūras dotācijas izlietojumu atbilstoši Līguma nosacījumiem. Ja Darba devējs ir pārkāpis Komisijas regulas 2023/2831, regulas Nr. [717/2014](http://eur-lex.europa.eu/eli/reg/2014/717/oj/?locale=LV) vai regulas Nr. [1408/2013](http://eur-lex.europa.eu/eli/reg/2013/1408/oj/?locale=LV) noteiktos nosacījumus, komercdarbības gala labuma guvējam ir pienākums atmaksāt atbalsta sniedzējam visu projekta ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši [Komercdarbības atbalsta kontroles likuma](https://likumi.lv/ta/id/267199-komercdarbibas-atbalsta-kontroles-likums) [IV](https://likumi.lv/ta/id/267199-komercdarbibas-atbalsta-kontroles-likums#n4) vai [V nodaļas](https://likumi.lv/ta/id/267199-komercdarbibas-atbalsta-kontroles-likums#n5) nosacījumiem.

 6.10. Puses tiek atbrīvotas no atbildības par daļēju vai pilnīgu Līguma saistību nepildīšanu nepārvaramas varas apstākļu dēļ, kurus attiecīgā Puse (vai abas Puses) nevarēja ne paredzēt, ne novērst, ne ietekmēt un par kuru rašanos Puses nav atbildīgas (piemēram, stihiskas nelaimes, kara darbība, streiki, grozījumi Latvijas Republikas normatīvajos aktos, kas tieši ietekmē Līguma izpildi).

 6.11. Puses nekavējoties informē viena otru par Līguma 6.10. punktā minēto apstākļu iestāšanos un veic visus nepieciešamos pasākumus, lai nepieļautu otrai pusei zaudējumu rašanos.

 6.12. Ja iestājas nepārvaramas varas apstākļi, Puses var vienoties par Līguma izbeigšanu vai par Līguma darbības laika pagarināšanu par termiņu, kuru Puses nosaka ar atsevišķu rakstisku vienošanos.

 6.13. Nepārvaramas varas gadījumā Puses nevar prasīt atlīdzināt zaudējumus, kas radušies Līguma izbeigšanas rezultātā.

**VII. Strīdu izskatīšanas kārtība**

* 1. Visas nesaskaņas, domstarpības vai strīdus, kas radušies Līguma izpildes laikā, Puses risina pārrunu ceļā. Ja vienošanās netiek panākta pārrunās, strīdi tiek risināti tiesā saskaņā ar Latvijas Republikā spēkā esošajiem normatīvajiem aktiem.

**VIII. Kontaktpersonas un kontakti**

* 1. Puses nosaka par Līguma izpildes koordināciju atbildīgās kontaktpersonas:
		1. no Darba devēja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vārds, uzvārds, amats)*

(tālrunis \_\_\_\_\_\_\_\_\_\_\_\_\_, e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_);

* + 1. no Aģentūras puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vārds, uzvārds, amats)*

(tālrunis \_\_\_\_\_\_\_\_\_\_\_\_\_\_\_\_\_\_, e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

**IX. Personas datu aizsardzība un konfidencialitāte**

9.1. Puses apzinās, ka nodrošinot Līgumā noteikto saistību izpildi, Puses veic personas datu (tostarp īpašo kategoriju personas datu) apstrādi.

9.2. Veicot datu apstrādi Līguma ietvaros, Puses rīkojas kā patstāvīgi pārziņi.

9.3. Katra no Pusēm apzinās, ka Līguma ietvaros saņemot personas datus no otras Puses, tā kļūst par saņemto personas datu pārzini ar personas datu saņemšanas brīdi.

9.4. Puses apņemas savā darbībā ievērot Eiropas Savienības un nacionālājos normatīvajos aktos noteiktās personu datu, t.sk. Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

9.5. Attiecībā uz Līguma ietvaros no otras Līguma Puses saņemto personas datu apstrādi, Puses apņemas:

9.5.1. veikt personas datu apstrādi tikai tādos gadījumos, ja datu apstrādei ir tiesiskais pamats;

9.5.2. veikt Līguma ietvaros personas datu apstrādi tikai tādā apjomā, kāds ir nepieciešams no Līguma izrietošo saistību izpildei;

9.5.3. neveikt personas datu apstrādi mērķiem, kas nav saistīti ar Līguma izpildi;

9.5.4. nodrošināt, ka personas datu apstrāde tiek veikta, ievērojot fizisko personu datu aizsardzību un informācijas tehnoloģiju drošību reglamentējošos normatīvajos aktos noteiktos datu aizsardzības tehniskos un organizatoriskos pasākumus;

9.5.5. nodrošināt, ka personas datu apstrādi veic tikai tādas personas (darbinieki vai pilnvarotās personas), kurām ir noteikts juridiski saistošs konfidenciālitātes pienākums;

9.5.6. nekavējoties, bet ne vēlāk kā 2 (divu) darba dienu laikā informē otru Pusi par saņemto datu subjekta pieprasījumu, ja tas attiecas vai ietekmē otras Līguma Puses veikto personas datu apstrādi (piemēram, pieprasījums ierobežot datu apstrādi) vai ietekmē personas datus (piemēram, pieprasījums labot datus);

9.5.7. sadarboties, lai izpildītu pamatotus datu subjektu pieprasījumus, kā arī lai nodrošinātu datu precizitāti visu datu apstrādes laikā;

9.5.8. nenodot un neizpaust Līguma izpildes laikā saņemtos personas datus trešajām personām bez tās Puses iepriekšējas rakstiskas piekrišanas, no kuras tā ir saņēmusi personas datus. Ja saskaņā ar normatīvajiem aktiem Pusei ir pienākums izpaust saņemtos personas datus, tās pienākums ir par personas datu nodošanu/izpaušanu informēt Pusi, no kuras tā ir saņēmusi personas datus, ja vien to neaizliedz normatīvie akti;

9.6. Puses atbild viena otrai par tiešajiem zaudējumiem, kas radušies Puses vai tās darbinieku vai pilnvaroto personu veiktās datu apstrādes rezultātā, kas neatbilst Līguma un /vai normatīvo aktu datu aizsardzības jomā prasībām, tostarp, atlīdzina zaudējumus, kas izriet no datu subjektu prasībām un/vai uzraudzības iestādes (Datu valsts inspekcijas) uzliktajiem sodiem.

**X. Noslēguma jautājumi**

10.1. Jautājumi, kas nav atrunāti Līgumā, tiek risināti atbilstoši Latvijas Republikā spēkā esošajiem normatīvajiem aktiem.

10.2. Līguma grozījumus un papildinājumus noformē rakstveidā kā Pušu savstarpējo vienošanos. Vienošanās pēc tās abpusējas parakstīšanas iegūst juridisku spēku un kļūst par Līguma neatņemamu sastāvdaļu.

10.3. Pušu rekvizītu vai Līguma 8.1. punktā norādītās informācijas izmaiņu gadījumā 2 (divu) darba dienu laikā Puses viena otru informē par izmaiņām, nosūtot informāciju uz Pušu e-pasta adresēm un 8.1. punktā norādīto kontaktpersonu e-pasta adresēm, neslēdzot atsevišķu rakstisku vienošanos par grozījumiem Līgumā.

10.4. Līguma neatņemamas sastāvdaļas ir tā pielikumi:

10.4.1. 1. pielikums „Darba vietas pielāgošanas tāme vienreizējās dotācijas saņemšanai nodarbinātās personas ar invaliditāti darba vietas pielāgošanai” (veidlapa);

10.4.2. 2. pielikums „Atskaite par vienreizējās dotācijas izlietojumu nodarbinātās personas ar invaliditāti darba vietas pielāgošanai” (veidlapa);

10.4.3. 3. pielikums „Apliecinājums neatbilstībai maksātnespējas pazīmēm” (veidlapa).

10.5. Līgums (bez pielikumiem) ir sagatavots uz \_\_\_ lapām latviešu valodā un parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja laika zīmoga datums.

**XI. Pušu rekvizīti**

|  |  |  |
| --- | --- | --- |
| Nodarbinātības valsts aģentūra |  |  |
|  |  | (nosaukums) |
| Rīga, Krišjāņa Valdemāra iela 38 k-1 |  |  |
| (juridiskā adrese) |  | (juridiskā adrese) |
|  |  |  |
| (reģistrācijas numurs) |  | (reģistrācijas numurs) |
|  |  |  |
| (bankas nosaukums) |  | (bankas nosaukums) |
|  |  |  |
| (bankas kods) |  | (bankas kods) |
|  |  |  |
| (IBAN) |  | (IBAN) |
| 90001634668 |  |  |
| (e-pasta adrese) |  | (e-pasta adrese) |
| ESF Plus projekta“Pasākumi iekļaujošai nodarbinātībai”projekta koordinators |  | Darba devējs vai pilnvarotā persona |
|  |  |  |
|  |  |  |

1. Norāda, ja Darba devējs ir juridiska persona. [↑](#footnote-ref-2)
2. Norāda Regulu (ES), kuras ietvaros tiek piešķirts *de minimis* atbalsta finansējums (pārējās dzēš). [↑](#footnote-ref-3)
3. Līguma īstenošanas ietvaros Darba devēja Aģentūras iesniegto dokumentu kopijām ir jābūt apliecinātām atbilstoši Latvijas Republikas normatīvajos aktos noteiktajai kārtībai. [↑](#footnote-ref-4)
4. Ja, veicot citu piedāvājumu izpēti, nav iespējams veikt līdzvērtīgu iegādi darba vietas pielāgošanas Pieprasījumā norādītās cenas apmērā, Darba devējs ne vēlāk kā 2 (divu) darba dienu laikā no fakta konstatēšanas, ka nav iespējams iegādāties kādu no darba vietas pielāgošanas Pieprasījumā norādītajām pozīcijām, iesniedz e-pasta adresē Aģentūrā precizētu darba vietas pielāgošanas Pieprasījumu. Precizēta darba vietas pielāgošanas Pieprasījuma iesniegšanas gadījumā Līguma 5.5.5. apakšpunktā norādītais darba vietu pielāgošanas termiņš paliek nemainīgs. [↑](#footnote-ref-5)